เอกสารแนบ 3

รายงานคณะกรรมการตรวจสอบ

เรียน ท่านผู้ถือหุ้น บริษัท ซีเฟรชอินดัสตรี จำกัด (มหาชน)

คณะกรรมการบริษัท ซีเฟรชอินดัสตรี จำกัด (มหาชน) ได้แต่งตั้งคณะกรรมการตรวจสอบ ในปี
2542 ซึ่งปัจจุบันประกอบด้วยกรรมการอิสระจำนวน 3 ท่าน
ที่มีคุณสมบัติครบถ้วนตามข้อกำหนดและแนวทางปฏิบัติที่ดีของคณะกรรมการตรวจสอบของตลาดหลักทรัพย์แห่งประเทศไทย
ปัจจุบันคณะกรรมการตรวจสอบของบริษัท ประกอบด้วย ดร.กมเลศน์ สันติเวชชกุล
เป็นประธานกรรมการตรวจสอบ ดร.สรชัย พิศาลบุตร และ ดร.วรพงษ์ ลีวัฒนกิจ
เป็นกรรมการตรวจสอบ โดยมีผู้จัดการฝ่ายตรวจสอบภายใน ทำหน้าที่เป็นเลขานุการ

คณะกรรมการตรวจสอบได้ปฏิบัติหน้าที่ตามขอบเขต
หน้าที่และความรับผิดชอบที่ได้รับมอบหมายจากคณะกรรมการบริษัท
ซึ่งสอดคล้องกับข้อกำหนดของตลาดหลักทรัพย์แห่งประเทศไทย โดยในรอบปีบัญชี 2551
คณะกรรมการตรวจสอบได้ปฏิบัติหน้าที่ตามข้อกำหนดดังกล่าว ซึ่งสรุปสาระสำคัญได้ดังนี้

  1. สอบทานงบการเงินรายไตรมาสและงบการเงินประจำปี

พิจารณาสอบทานงบการเงินของบริษัท โดยได้สอบถาม รับฟังคำชี้แจงจากผู้บริหารและผู้สอบบัญชี
ในเรื่องความถูกต้องครบถ้วนของงบการเงิน และความเพียงพอในการเปิดเผยข้อมูล
ซึ่งคณะกรรมการตรวจสอบมีความเห็นสอดคล้องกับผู้สอบบัญชีว่างบการเงินดังกล่าวมีความถูกต้องตามที่ควรในสาระสำคัญตามมาตรฐานการบัญชีที่รับรองทั่วไป

2. สอบทานข้อมูลการดำเนินงานและระบบควบคุมภายใน

โดยมีวัตถุประสงค์เพื่อประเมินความเพียงพอ เหมาะสมและประสิทธิผลของระบบควบคุมภายใน
อันจะช่วยส่งเสริมให้การดำเนินงานบรรลุตามเป้าหมายที่กำหนดไว้
โดยพิจารณาจากรายงานตรวจสอบภายใน ตามแผนงานที่ได้รับอนุมัติ
ซึ่งครอบคลุมระบบงานที่สำคัญของบริษัทฯ ทั้งนี้คณะกรรมการตรวจสอบมีความเห็นว่าบริษัทฯ
มีระบบการควบคุมภายในที่เหมาะสมเพียงพอและไม่มีจุดบกพร่องที่มีสาระสำคัญ
มีการดูแลรักษาทรัพย์สินที่เหมาะสม และมีการเปิดเผยข้อมูลอย่างถูกต้อง ครบถ้วนและเชื่อถือได้

3. สอบทานการปฏิบัติตามกฎหมายว่าด้วยหลักทรัพย์และตลาดหลักทรัพย์
ข้อกำหนดของตลาดหลักทรัพย์แห่งประเทศไทยและกฎหมายที่เกี่ยวข้องกับธุรกิจของบริษัทฯ

คณะกรรมการตรวจสอบมีความเห็นว่า บริษัทฯ ได้ปฏิบัติตามกฎหมายและกฎระเบียบที่เกี่ยวข้อง
ต่างๆ ต่อการดำเนินธุรกิจอย่างถูกต้องและไม่พบประเด็นที่เป็นสาระสำคัญ

4. พิจารณาคัดเลือก เสนอแต่งตั้งและเสนอค่าตอบแทนผู้สอบบัญชี

คณะกรรมการตรวจสอบได้มีการพิจารณาคัดเลือก
เสนอแต่งตั้งและเสนอค่าตอบแทนผู้สอบบัญชีประจำปี เพื่อนำเสนอต่อคณะกรรมการบริษัทฯ
ให้ขออนุมัติจากที่ประชุมผู้ถือหุ้นประจำปี 2552 ซึ่งคณะกรรมการตรวจสอบได้พิจารณาคุณสมบัติ
ความเป็นอิสระ ผลการปฏิบัติงานและความเหมาะสมของค่าตอบแทนแล้ว
เห็นควรเสนอแต่งตั้งผู้สอบบัญชี จากบริษัท สำนักงาน เอินส์ท แอนด์ ยัง จำกัด
เป็นผู้สอบบัญชีของบริษัทฯ และบริษัทย่อย สำหรับรอบระยะเวลาบัญชี สำหรับปี 2552
ซึ่งประกอบด้วยรายชื่อ ดังต่อไปนี้

1. นางสาวสุมาลี รีวราบัณฑิต (ผู้สอบบัญชีรับอนุญาตเลขทะเบียน 3970)

2. นายโสภณ เพิ่มศิริวัลลภ (ผู้สอบบัญชีรับอนุญาตเลขทะเบียน 3182)

3. นางสาวรุ้งนภา เลิศสุวรรณกุล (ผู้สอบบัญชีรับอนุญาตเลขทะเบียน 3516)

  ทั้งนี้ คณะกรรมการตรวจสอบมีความเห็นเกี่ยวกับการเสนอแต่งตั้งผู้สอบบัญชีดังกล่าว ดังนี้

-   ในรอบปีที่ผ่านมา ผู้สอบบัญชีได้ปฏิบัติงานด้วยความรู้ ความสามารถในวิชาชีพ
    และให้ข้อเสนอแนะเกี่ยวกับระบบควบคุมภายในและความเสี่ยงต่างๆ
    รวมทั้งมีความเป็นอิสระในการปฏิบัติงาน

-   ค่าตอบแทนผู้สอบบัญชีเป็นอัตราที่เหมาะสม โดยได้เสนอค่าตอบแทนผู้สอบบัญชี ในปี 2552
    เป็นจำนวน 865,000 บาท ซึ่งเท่ากับปี 2551

สำนักงานผู้สอบบัญชี มีการปฏิบัติสอดคล้องกับข้อกำหนดของสำนักงานคณะกรรมการกำกับหลักทรัพย์และตลาดหลักทรัพย์ ในเรื่องการกำหนดให้บริษัทจดทะเบียนต้องจัดให้มีการหมุนเวียนผู้สอบบัญชีที่ลงลายมือชื่อรับรองงบการเงินทุก 5 รอบปีบัญชี ทั้งนี้ในปี 2552 บริษัทฯ ได้เปลี่ยนแปลงผู้สอบบัญชี จากนางนงลักษณ์ พุ่มน้อย เป็น นางสาว สุมาลี รีวราบัณฑิต 

-   ผู้สอบบัญชีไม่มีความสัมพันธ์ใดๆ กับบริษัทฯ และบริษัทย่อย

5.
สอบทานและให้ความเห็นต่อรายการที่เกี่ยวโยงกันหรือรายการที่อาจมีความขัดแย้งทางผลประโยชน์
รวมถึงการเปิดเผยข้อมูลของรายการดังกล่าว

ทั้งนี้
เพื่อให้บริษัทมีการปฏิบัติตามข้อกำหนดของตลาดหลักทรัพย์แห่งประเทศไทยและสำนักงานคณะกรรมการกำกับหลักทรัพย์และตลาดหลักทรัพย์
ซึ่งผู้สอบบัญชีมีความเห็นว่ารายการค้ากับบริษัทที่เกี่ยวข้องกันที่มีสาระสำคัญ
ได้เปิดเผยและแสดงรายการในงบการเงินและหมายเหตุประกอบงบการเงินแล้ว
และคณะกรรมการตรวจสอบมีความเห็นสอดคล้องกับผู้สอบบัญชี รวมทั้งมีความเห็นว่า
รายการดังกล่าวเป็นรายการที่สมเหตุสมผลและเป็นประโยชน์สูงสุดต่อการดำเนินธุรกิจของบริษัทฯ
รวมทั้งมีการเปิดเผยข้อมูลอย่างถูกต้องและครบถ้วน

6. สอบทานรายงานการกำกับดูแลกิจการ

คณะกรรมการตรวจสอบได้สอบทาน
รายงานการปฏิบัติตามหลักการกำกับดูแลกิจการที่ดีสำหรับบริษัทจดทะเบียน
ตามแนวทางที่ตลาดหลักทรัพย์แห่งประเทศไทยกำหนด ซึ่งประกอบด้วย 5 หมวดสำคัญ ดังนี้

  1. สิทธิของผู้ถือหุ้น

  2. การปฏิบัติต่อผู้ถือหุ้นอย่างเท่าเทียมกัน

  3. บทบาทของผู้มีส่วนได้เสีย

  4. การเปิดเผยข้อมูลและความโปร่งใส

  5. ความรับผิดชอบของคณะกรรมการบริษัท

  6. คณะกรรมการตรวจสอบมีความเห็นว่า ในปี 2551 บริษัทฯ
  มีการปฏิบัติตามหลักการกำกับดูแลกิจการที่ดี
  ตามแนวทางที่ตลาดหลักทรัพย์แห่งประเทศไทยกำหนดอย่างเหมาะสม
  และได้เปิดเผยในรายงานประจำปีฉบับนี้

  7. การประชุมคณะกรรมการตรวจสอบ

การประชุมคณะกรรมการตรวจสอบกำหนดขึ้นเดือนละ 1 ครั้ง ก่อนการประชุมคณะกรรมการบริษัทฯ
ทั้งนี้เพื่อให้คณะกรรมการตรวจสอบ ชี้แจงผลการประชุมต่อคณะกรรมการบริษัท
เพื่อรับทราบและรับคำแนะนำต่างๆ ในปี 2551
ได้มีการประชุมคณะกรรมการตรวจสอบตามวาระปกติจำนวน 11 ครั้ง
โดยไม่มีการประชุมตามวาระพิเศษ โดยการเข้าร่วมประชุมของกรรมการตรวจสอบสรุปได้ดังนี้

  ------------------------ ----------------------- -----------------------
  รายชื่อคณะกรรมการตรวจสอบ   การเข้าร่วมประชุม /        
                           การประชุมทั้งหมด (ครั้ง)     

                           ปี 2551                  ปี 2550

  1. ดร.กมเลศน์ สันติเวชชกุล   11/11                   12/12

  2. ดร.สรชัย พิศาลบุตร       11/11                   12/12

  3. ดร.วรพงษ์ ลีวัฒนกิจ       11/11                   12/12
  ------------------------ ----------------------- -----------------------

โดยสรุปในภาพรวมแล้ว
คณะกรรมการตรวจสอบได้ปฏิบัติหน้าที่ครบถ้วนตามข้อกำหนดของตลาดหลักทรัพย์แห่งประเทศไทย
และมีความเห็นว่า บริษัทฯ มีการรายงานข้อมูลทางการเงินและการดำเนินงานอย่างถูกต้อง
มีระบบควบคุมภายใน การตรวจสอบภายใน การบริหารความเสี่ยงที่เหมาะสมและมีประสิทธิผล
มีการปฏิบัติตามกฎหมาย กฎระเบียบที่เกี่ยวข้อง ข้อกำหนดและข้อผูกพันต่างๆ
มีการเปิดเผยรายการที่เกี่ยวโยงกันอย่างถูกต้อง
มีการปฏิบัติงานที่สอดคล้องกับหลักการกำกับดูแลกิจการที่ดีอย่างเพียงพอ โปร่งใส และเชื่อถือได้
รวมทั้งมีการพัฒนาปรับปรุงระบบการปฏิบัติงานให้มีคุณภาพดีขึ้น
และเหมาะสมกับสภาพแวดล้อมทางธุรกิจอย่างต่อเนื่อง

ในนามคณะกรรมการตรวจสอบ

ของ บริษัท ซีเฟรชอินดัสตรี จำกัด (มหาชน)

ดร.กมเลศน์ สันติเวชชกุล

ประธานคณะกรรมการตรวจสอบ

ความรับผิดชอบของคณะกรรมการต่อรายงานทางการเงิน

คณะกรรมการของบริษัทฯ การนำเสนอรายงานทางการเงิน
ของบริษัทฯได้จัดทำขึ้นตามมาตรฐานการบัญชีที่รับรองโดยทั่วไป
โดยถือปฏิบัติตามมาตรฐานการบัญชีที่กำหนดโดยสมาคมนักบัญชี
และผู้สอบบัญชีรับอนุญาตแห่งประเทศไทย โดยใช้นโยบายทางบัญชีที่เหมาะสมและถือปฏิบัติโดย
สม่ำเสมอในการบันทึกบัญชี
เพื่อให้ข้อมูลทางบัญชีถูกต้องครบถ้วนเพียงพอที่จะดำรงรักษาทรัพย์สินของบริษัทฯ
และป้องกันรายการผิดปกติที่อาจจะเกิดขึ้น

[]คณะกรรมการบริษัทฯ ได้มอบหมายให้คณะกรรมการตรวจสอบ ซึ่งประกอบด้วยกรรมการบริษัทฯ 3
ท่าน ที่ไม่เป็นผู้บริหารของบริษัทฯ เป็นผู้ดูแลรับผิดชอบรายงานทางการเงินได้ตรงต่อความจริง
ครบถ้วน เพียงพอ และเชื่อถือได้ รวมถึงดูแลระบบการควบคุมภายในที่เหมาะสมและมีประสิทธิภาพ
คณะกรรมการบริษัทฯเห็นว่าระบบการควบคุมภายใน
โดยทั่วไปของบริษัทฯมีประสิทธิภาพเพียงพอและเหมาะสม
ให้ความเชื่อถือถึงความน่าเชื่อถือได้ของงบการเงิน ณ วันที่ 31 ธันวาคม 2551

  (นายณฤทธิ์ เจียอาภา)

ประธานกรรมการ